NARIADENIE KOMISIE (ES) č. 1389/2004
z 30. júla 2004,
ktorým sa mení a dopĺňa nariadenie (ES) č. 1227/2000 stanovujúce podmienky uplatňovania nariadenia Rady (ES) č. 1493/1999 o spoločnej organizácii trhu vína, vo veci výrobného potenciálu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu vína (1), a najmä na článok 80 písm. b),
keďže:
(1)
Nariadením Komisie (ES) č. 1227/2000 (2) sa posledný termín uvedený v článku 2, odsek 3, prvý pododsek nariadenia (ES) č. 1493/1999, ktorým sa ruší odsek 2 tohto článku, presúva na 31. júl 2004. S cieľom vyriešiť posledné praktické problémy treba znova presunúť tento termín. Uplatňovanie rôznych ustanovení týkajúcich sa udelenia výnimky vyžaduje významné a zložité administratívne úkony, najmä pokiaľ ide o kontrolu a sankcie, s cieľom zabezpečiť hladký priebeh týchto administratívnych úkonov je potrebné definitívne presunúť tento termín na 31. júl 2005.
(2)
V dôsledku toho je potrebné zmeniť a doplniť nariadenie (ES) č. 1227/2000.
(3)
Opatrenia uvedené v tomto nariadení sú v súlade s vyjadrením Riadiaceho výboru vín,
PRIJALA TOTO NARIADENIE:
Článok 1
V článku 2 nariadenia (ES) č. 1227/2000 sa odsek 1b nahrádza nasledujúcim textom:
„1b. Posledný termín stanovený v článku 2 ods. 3 nariadenia (ES) č. 1493/1999 sa presúva na 31. júl 2005.“
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Bude sa uplatňovať od 1. augusta 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. júla 2004